stanford-oval/wikipedia huggingface dataset:
Ruokamyrkytys

Ruokamyrkytys  (lat. intoxicatio alimentaria) on talousvedestä tai elintarvikkeesta aiheutunut sairastuminen, joka voi olla tarttuva tauti (esimerkiksi salmonelloosi) tai äkillinen myrkytys (esimerkiksi sienimyrkytys). Yleensä ruokamyrkytykseksi kutsutaan ruuasta saatua suolitulehdusta. Tyypillisiä oireita ovat ripuli, pahoinvointi, oksentelu ja vatsakipu.
Vuosittain lähes miljoona suomalaista saa ruokamyrkytyksen.
Oireet

Sekä virus- että bakteeriperäinen ruokamyrkytys aiheuttavat ripulia, usein myös pahoinvointia ja oksentelua. Tauti menee yleensä ohi muutamassa päivässä.
Ruokamyrkytyksen yleisiä oireita ovat myös vatsakipu ja kuumeilu.
Aika ruokamyrkytyksen aiheuttavan tuotteen nauttimisesta oireiden ilmenemiseen riippuu ruokamyrkytyksen aiheuttajasta; äkilliset myrkytysoireet voivat ilmetä jo noin tunnin kuluttua, kun taas virus- ja bakteeritautien itämisaika voi olla useita päiviä, Listeria monocytogenes -bakteerin aiheuttamassa listerioosissa jopa useita viikkoja.
Oireet > Ruokamyrkytys vai vatsatauti?

Virustautien itämisaika on 1–3 vuorokautta, noron 12–48 tuntia, bakteeritautien 2–5 vuorokautta. Ruokamyrkytys puolestaan alkaa usein parissa tunnissa syömisestä, tuoreimmasta ateriasta, yleensä alle vuorokaudessa.
Sekä ruokamyrkytyksessä että vatsataudissa esiintyy usein oksentamista, ripulia, pahoinvointia, vatsakipuja, ehkä kuumettakin. Oksentelu ja vatsakipu ovat usein voimakkaampia kuin vatsataudeissa. Jos muut samaa ruokaa syöneet eivät sairastuneet, kyseessä ei todennäköisesti ole ruokamyrkytys.
Hoito

Ripuli ja oksennus aiheuttavat nestehukkaa, jolloin kannattaa juoda paljon, mutta suolaakin tulisi saada. Suolaa voi sekoittaa tuoremehuun puoli teelusikallista.
Jos nousee korkea kuume, uloste on veristä tai tulee rajuja oireita, tulee ottaa yhteyttä terveyskeskukseen.
Vastustuskyvyn heikentyessä, sairauden tai oireiden kestäessä useita päiviä lääkärillä käynti on tarpeen.
Ruokamyrkytyksen analysointia varten epäilyttävä tuote pakastetaan ja viedään lähimmälle terveystarkastajalle. Terveystarkastaja tarkastaa tuotteen ja ottaa tarvittavat elintarvike- ja puhtausnäytteet. Ravintoloissa toiminnanharjoittaja on velvollinen ilmoittamaan terveystarkastajalle heti, jos epäilee käsittelemässään elintarvikkeessa ruokamyrkytysriskiä.
Aiheuttajat

Ruokamyrkytysten aiheuttajia ovat kampylobakteeri, salmonella, norovirus ja stafylokokki.
Myrkytyksen syynä on usein ruoan riittämätön kypsentäminen, jolloin bakteerit, loiset tai alkueläimet jäävät henkiin. Muita aiheuttajia ovat ruokien hidas jäähtyminen sekä ruoan huonoista säilytysolosuhteista (kuten vääristä säilytyslämpötiloista) johtuva ruoan pilaantuminen, joka aiheuttaa bakteerien tai homeiden liiallista kasvua ruoassa. Myös ruoankäsittelijän riittämätön käsienpesu saattaa edistää itiöllisten bakteerien (kuten Clostridium botulinumin tai Bacillus cereusin) kasvua.
Ruokamyrkytysten ennalta ehkäisemiseksi tulee pestä kädet hyvin ennen ruoan käsittelyä, pestä vihannekset ja salaatit huolellisesti juoksevalla vedellä, kypsentää ruoka yli 75 °C:seen, säilyttää ruokia jääkaapissa alle viiden asteen lämpötilassa, noudattaa elintarvikkeiden tuoteselosteiden viimeisiä käyttöpäiviä ja pitää työvälineet ja työpiste puhtaina.
Pilaantuminen ja taudinaiheuttajat

Ruuan pilaantuminen tarkoittaa häiritseviä haju-, maku- tai ulkonäkömuutoksia ja kertoo usein ravintoarvon heikkenemisestä. Pilaantuminen on usein yhteydessä liian pitkäaikaiseen tai liian lämpimään säilytykseen, joten pilaantunut ruoka sisältää taudinaiheuttajia useammin kuin pilaantumaton. Pilaantumattomassakin ruuassa voi olla taudinaiheuttajia huonon hygienian, esimerkiksi pesemättömien käsien tai kasvisten, vuoksi. Myös ruuan käsittely samoilla välineillä voi siirtää taudinaiheuttajia ruuasta toiseen.
Pienen mädäntyneen kohdan voi leikata pois kasviksesta tai hedelmästä.
Pienikin home on syy heittää koko kasvis pois, koska homemyrkyt ovat voineet levitä laajalle eikä kuumennus tuhoa niitä. Viereiset hedelmät voi silti syödä. Homeen väristä riippumatta homemyrkyt voivat aiheuttaa syöpää, jos niitä syö usein.
Vihreä tai itänyt peruna kannattaa hävittää, koska se sisältää glykoalkaloideja, joista saa vatsavaivoja.
Jos liha, pehmeä juusto, kuten mozzarella, vihannekset, pähkinät tai siemenet sisältävät pienenkin määrän hometta, on ne syytä jättää syömättä.
Säilyttäminen

Tuore kala ja liha tulisi säilyttää enintään kolmen asteen lämmössä. Jääkaapin kylmin kohta on yleensä alhaalla takana. Avattu savukalapakkaus tulisi käyttää 1–2 vuorokaudessa.
Moni kasvisruoka on itiöllisille bakteereille yhtä altis kuin liha ja kala. Esimerkiksi keitetyssä riisissä voi olla ruokamyrkytyksiä aiheuttavaa bacillus cereus -bakteeria suuria määriä. Siksi yöksi huoneenlämpöön unohtuneen kattilan sisältö kannattaa heittää pois. Uusi kuumentaminenkaan ei tuhoa bakteerien mahdollisesti tuottamia myrkkyjä.
Kananmunat säilyvät jääkaapissa pari viikkoa "parasta ennen" -päiväystä pidempään, avatut jogurtti- tai viilipurkitkin jopa viikon luvatun 3–4 päivän sijaan.
Peltipurkkisäilykkeet tulee avaamisen jälkeen siirtää toiseen astiaan ja käyttää muutamassa päivässä. Lasi- ja muovipurkkien puolisäilykkeet, kuten kasvikset etikkaliemessä, säilyvät myyntiastiassa yleensä 1–2 kuukautta.
Pullistunut säilykepurkki tulee heittää pois. Se voi sisältää jopa Clostridium botulinum -bakteerin tuottamaa hermomyrkkyä, botuliinia, joka aiheuttaa vakavan halvauksen.
Säilyttäminen > Pakastaminen

Sulatettua ruokaa ei saa pakastaa uudelleen, koska sulamisvaiheessa mikrobit lisääntyvät nopeasti. Toisaalta 18 pakkasasteessa niiden kasvu pysähtyy, joten vuosienkin säilyttäminen pakkasessa aiheuttaa lähinnä vain kuivumista ja rasvojen härskiintymistä.
Kuumentaminen

Ulkomaiset pakastemarjat tulisi pitää läpikotaisin 90 asteessa viisi minuuttia tai keittää kaksi minuuttia. Mikrossa ne kuumenevat epätasaisesti. Esimerkiksi kahviloiden marjasmoothiessa on usein kuumentamattomia ulkomaisia marjoja.
Ruohonjuuri-kauppaketju joutui asiakkaitensa salmonelloosi-epidemian vuoksi vetämään pois siemenvanukas- ja smoothie-tuotteitaan vuonna 2015. Raakaruokatuotteita ei kuumenneta yli 40 asteen, ja etenkään niitä ei ollut pastöroitu, kuten kauppojen vanukkaita.
Suojakaasuun tai tyhjiöön pakatusta savu- tai suolakalasta voi saada listeriaa, joka on vaarallinen raskaana oleville ja vanhuksille. Kuumentaminen tappaa sen.
60-asteinen ruoka tulisi jäähdyttää mahdollisimman nopeasti alle 6 asteen, koska 6–60 asteessa itiömuotoiset bakteerit lisääntyvät nopeasti. Niitä kuumennus ei tuhoa.
Kuumaa ruokaa ei tulisi laittaa jääkaappiin, jotteivät siellä olevat ruuat pilaantuisi lisälämmöstä. Sen voi jäähdyttää parvekkeella tai kylmävesihauteessa, etenkin pienissä astioissa.
Kuumennettu ruoka, kuten spagetti bolognese, ei pilaannu yhtä herkästi kuin vaikka katkarapusalaatti. Epätasainen mikrokuumennus suojaa heikommin.
Aiheesta muualla

Wikimedia Commonsissa on kuvia tai muita tiedostoja aiheesta .
Ruokamyrkytys Lääkärikirja Duodecim
Shindong

| Shindong 신동 |
| --- | --- |
 Shindong vuonna 2017
Henkilötiedot
Syntynyt: 28. syyskuuta 1985 (ikä 39) Suwon, Korean tasavalta
Ammatti:  räppäri, laulaja, tanssija, radiojuontaja, juontaja, musiikkivideo-ohjaaja
Muusikko
Taiteilijanimi:  Shindong
Laulukielet:  korea, japani
Aktiivisena:  2005-nykyhetki
Tyylilajit:  K-pop, J-pop, R&B, elektroninen, dance
Soittimet:  piano 
Yhtyeet:  Super Junior, Super Junior-T, Super Junior-H, SM Town
Levy-yhtiöt:  SM, Label SJ
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Shin Dong-hee (28. syyskuuta 1985), tunnetaan paremmin taiteilijanimellä Shindong, on eteläkorealainen laulaja. Hän on poikabändi Super Juniorin ja sen alaryhmien Super Junior-T:n ja Super Junior-H:n jäsen.
Savon Kinot

| Savon Kinot Oy |
| --- | --- |

Yritysmuoto:  Osakeyhtiö
Perustettu:  1986
Perustaja:  Aarne Peltonen
Toimitusjohtaja:  Sari Peltonen
Kotipaikka:   Varkaus
Toimiala:  Elokuvateatterit
Henkilöstö:  10
Kotisivu:  www.savonkinot.fi
Infobox OKVirheellinen NIMI-arvo: 
Savon Kinot Oy on elokuvateatteriketju, joka toimii viidellä itäsuomalaisella paikkakunnalla. Yritys on Suomen kolmanneksi suurin elokuvateatteriketju ja suurin täysin suomalaisomistuksessa oleva elokuvateatteriketju. Savon Kinot oy on perheyritys ja se on perustettu vuonna 1986. Savon Kinojen elokuvateattereissa käy vuosittain noin 300 000 katsojaa. Yritys työllistää kymmenen vakituista työntekijää sekä joitakin kymmeniä osa-aikaisia työntekijöitä.
Historia

Savon Kinojen perustaja on Aarne Peltonen, joka aloitti elokuvauransa 16-vuotiaana Outokummussa. Ensimmäisen elokuvateatterinsa Peltonen perusti Sääksmäelle valmistuttuaan elokuvakoneenhoitajaksi. 1950-luvulla Peltonen siirtyi harjoittamaan elokuvateatteritoimintaa Punkaharjun Putikkoon ja lähialueille. Vuonna 1958 Peltonen perusti Kiteen nuorisoseurantalolle elokuvateatterin yhdessä tuoreen vaimonsa Helli Peltosen kanssa. Kiteeltä toiminta laajeni Tohmajärvelle ja Nurmekseen. Kiteellä toiminta siirtyi uusiin Kiteen Kino-Hovin tiloihin vuonna 1977. Myöhemmin Peltosten elokuvateatterikanta laajeni ympäri Itä-Suomea.
Vuonna 1986 perustettiin nykymuotoinen Savon Kinot Oy. Yritys saa nimensä siitä, että ensimmäiset sen omistamat elokuvateatterit sijaitsivat Varkaudessa ja Savonlinnassa. Nykyisin yrityksen toiminnasta vastaavat Aarne ja Helli Peltosen lapset.
Elokuvateatterit

Savon Kinojen elokuvateatterit
Savon Kinoilla on kuusi elokuvateatteria viidellä paikkakunnalla. Olavi-elokuvateatteri Savonlinnassa lopetti toimintansa vuoden 2018 jälkeen, sillä sen vuokrasopimus muiden saman kiinteistön yritysten tavoin irtisanottiin. Savon Kinot jatkaa kuitenkin Savonlinnassa kahdella teatterilla, sillä yritys on vuokrannut Killa-elokuvateatteria vastapäätä sijaitsevan Kisalinnan, jossa on aiemmin toiminut Savonlinnan Teatteri. Uusi Kuvalinna-niminen elokuvateatteri avattiin keväällä 2019.
| Savon Kinojen elokuvateatterit> Kaupunki | Savon Kinojen elokuvateatterit> Teatteri | Savon Kinojen elokuvateatterit> Saleja | Savon Kinojen elokuvateatterit> Paikkoja |
| --- | --- | --- | --- |
|  Joensuu | Tapio | 4 | 615 |
|  Savonlinna | Killa | 1 | 164 |
|  Savonlinna | Kuvalinna | 1 | 179 |
|  Iisalmi | Kuvalipas | 1 | 264 |
|  Varkaus | Maxim | 3 | 250 |
|  Kitee | Kino-Hovi | 1 | 184 |
Sex Tape – kadonneen videon metsästys

| Sex Tape - kadonneen videon metsästys> Sex Tape |
| --- | --- |

Ohjaaja:  Jake Kasdan
Käsikirjoittaja:   Kate Angelo  Jason Segel  Nicholas Stoller 
Tuottaja:   Todd Black  Jason Blumenthal  Steve Tisch 
Säveltäjä:  Michael Andrews
Kuvaaja:  Tim Suhrstedt
Leikkaaja:   Steve Edwards  Tara Timpone 
Pääosat:   Cameron Diaz  Jason Segel  Rob Corddry  Ellie Kemper  Rob Lowe 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Netflix
Ensi-ilta:   Yhdysvallat 18. heinäkuuta 2014  Suomi 8. elokuuta 2014 
Kesto:  94 minuuttia
Alkuperäiskieli:  englanti
Budjetti:  40 000 000 dollaria
Tuotto:  126 100 000 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Sex Tape – kadonneen videon metsästys (engl. Sex Tape) on vuonna  2014 ensi-iltansa saanut Jake Kasdanin ohjaama yhdysvaltalainen komediaelokuva.
Elokuva oli ehdokkaana vuoden 2014 Golden Raspberryn eli Razzie-palkinnon saajaksi, missä palkitaan vuosittain vuoden huonoimmat elokuvat.
Juoni

Annien ja Jayn suhde alkoi kiihkeänä, mutta kahden lapsen ja kymmenen avioliittovuoden jälkeen liitto on kiihkoton ja arkipäiväinen. Huomatessaan tämän he päättävät tehdä videon, missä käyvät läpi kaikki Rakasta hellästi -kirjan asennot. Video päätyy lahjaksi annettujen iPadien kautta monille ystäville ja jopa postinjakajalle. Anniella ja Jaylla on vain vähän aikaa yrittää estää muita näkemästä tätä videota.
Näyttelijät

| 0 | 1 | 2 |
| --- | --- | --- |
|  Cameron Diaz  | … |  Annie Hargrove   |
|  Jason Segel  | … |  Jay Hargrove   |
|  Rob Corddry  | … |  Robby   |
|  Ellie Kemper  | … |  Tess   |
|  Rob Lowe  | … |  Hank   |
|  Nat Faxon  | … |  Max   |
|  Nancy Lenehan  | … |  Linda   |
Aiheesta muualla

Sex Tape – kadonneen videon metsästys Internet Movie Databasessa (englanniksi)
Sex Tape – kadonneen videon metsästys Elonet.
Sara Varone

Sara Varone (s. 17. joulukuuta 1972) on italialainen glamourmalli ja televisiopersoona. Hän on yhtenä esiintyjänä italialaisessa tietokilpailuohjelmassa Buona Domenica.
Sara Vilander

Sara Emilia Vilander (s. Rovaniemi) on suomalainen laulaja, säveltäjä, sanoittaja, joka tuli tunnetuksi jo hajonneen Minerva-yhtyeen laulusolistina. Minervan jälkeen hän on toiminut Sara & Susiraja-yhtyeessä ja julkaissut muutamia kappaleita Emilia Pimento-nimellä. [lähde? ]
Sara aloitti musiikkiuransa 15-vuotiaana hieman sattumalta heitettyään legendaarisen " Ai, tarvitteko te laulajaa" -lausahduksen jo silloin olemassa olleen Minerva-yhtyeen basistille Kimmo Räsäselle. Hän kirjoitti Minervan riveissä ensimmäisen levytyssopimuksen Merceedees tuotannon kanssa vuonna 1999.
Minerva-yhtyeen hajoamisen jälkeen Sara perusti uuden yhtyeen Sara & Susirajan yhdessä nuoruuden ystäviensä Lasse Rantasen, Timi Härkösen, Jukka Backmanin ja Junde Hietasen kanssa. Sara & Susiraja julkaisi ensimmäisen studioalbuminsa Routainen maa 2007 ja toisen Matkatavaraa-nimisen albumin 2010.
Sara Vilander on toiminut musiikin lisäksi aktiivisesti myös muilla taiteen aloilla, kuten teatterin ja animaation parissa. Hän esiintyi teinivuosinaan #KULT#-työryhmän musikaaleissa Hair, Joseph and the Amazing Technicolour Dreamcoat ja West Side Story, joista oli vierailuesityksiä myös Savoy-teatterin ja Svenska Teaternin lavoilla. Hän on toiminut näyttelijänä myös useissa Porvoon teatterin produktioissa mm. Kolme iloista rosvoa, Valtakunnanministeri ja Kissan viikset, sanoi Susu Ou Ou-näytelmissä. [lähde? ]
Scott Evans

Scott Evans vuonna 2010.
Scott Evans (s. 26. syyskuuta 1987 Dublin) on irlantilainen sulkapalloilija. Hän edustaa seuratasolla tanskalaista Gentofte Badminton Clubia.
Evans osallistui olympialaisiin ensimmäistä kertaa Pekingissä 2008. Hän putosi tuolloin ensimmäisellä kierroksella hävittyään Saksan Marc Zwieblerille. Evans putosi toisella kierroksella MM-turnauksessa 2009 ja pääsi kolmannelle kierrokselle saakka EM-kisoissa 2010. Hän hävisi vuoden 2010 maailmanmestaruuskilpailuissa ensimmäisellä kierroksella Taiwanin Hsuan Yi Hsuehille.
Evansin paras sijoitus BWF:n ranking-listalla on kaksinpelissä 39. tila ja nelinpelissä 268. sija.
Aiheesta muualla

Evansin kotisivut (englanniksi)
Skelleftebuss

| Skelleftebuss AB |
| --- | --- |

Yritysmuoto:  osakeyhtiö
Kotipaikka:  Skellefteå, Ruotsi
Toiminta-alue:  Skellefteån alue
Toimiala:  linja-autoliikenne
Omistaja:  Skellefteån kunta
Kotisivu:  Skelleftebuss.se
Infobox OKVirheellinen NIMI-arvo: 
Skelleftebuss AB:n biokaasulinja-autoja.
Skelleftebuss AB on linja-autoliikenneyhtiö, joka vastaa Skellefteån alueen linja-autoliikenteestä. Yhtiö on perustettu 1974, kun Skellefteå Lokaltrafik ja Skelleftedalens Trafik sekä osia Postens Diligenstrafikista yhdistettiin Skelleftebuss AB:ksi. Yrityksen toimitilat ja varikko sijaitsevat Skellefteån keskustassa Norra Järnvägsgatanilla. Yhtiön omistaa Skellefteå Stadshus AB, joka puolestaan on Skellefteån kunnan kokonaan omistama osakeyhtiö. Skelleftebuss AB työllistää noin 200 henkeä ja vuoden 2009 loppuun mennessä se omisti 126 linja-autoa.
République

| République |
| --- | --- |
 République-pelin yleisin kansikuva.
Kehittäjä:  Camouflaj, Logan Games
Julkaisija:  GungHo Online Entertainment
Jakelija:  Steam, Humble Store, Google Stadia, Google Play, App Store ja GOG.com
Ohjaaja:  Ryan Payton
Tuottaja:  Darci Morales
Suunnittelija:  Ryan Payton
Käsikirjoittaja:  Brendan Murphy, Ryan Payton
Säveltäjä:  Zinc Lemone
Pelimoottori:  Unity
Julkaistu:   2013
Lajityyppi:  hiiviskelypeli, scifi, kyberpunk, hakkerointi
Pelimuoto:  yksinpeli
Alusta:  OS X, PlayStation 4, Windows, iOS, Android
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK       : 
République on Camouflajn ja Logan Gamesin kehittämä hiiviskelypeli.
Peli julkaistiin iOS- ja Android-laitteille vuonna 2013, jonka jälkeen peli julkaistiin uudelleen Microsoft Windows ja OS X -alustoille. Vuonna 2016 pelistä ilmestyi sen lopullinen versio PlayStation 4:lle. PlayStation 4 -versio on pelin viimeistellyin versio, jossa on huomattavasti enemmän ominaisuuksia kuin pelin muissa versioissa. Peli on julkaistu jaksoittain. Jaksojen lopussa on aina lopputekstit, jonka jälkeen peli siirtyy seuraavalle jaksolle. Jaksoja on pelissä yhteensä viisi, joiden jälkeen pelin tarina päättyy.
Pelaaminen

Pelin keskeinen idea on auttaa Hopea pakenemaan laitokselta, ohjaamalla hänet esteiden, sekä vartijoiden ohitse. Samalla pelaajan täytyy tutkia tarkaavaisesti pelin ympäristöä, josta löytyy vihjeitä Metamorpsin salaisuuksien ratkomiseksi.
Pelissä pelaaja on itse yksi pelimaailman hahmoista. Pelaaja on satunnainen krakkeri, joka on murtautunut Metamorphosis-nimisen pienvaltion palvelimiin. Pelaaja pystyy näin ollen seuraamaan kaikkia paikallisia turvakameroita ja puhelimia. Kun pelaaja saa yhteyden paikalliseen puhelimeen, hän näkee suoraa videokuvaa teini-ikäisestä tytöstä, joka on tietoinen siitä, että pelaaja seuraa häntä. Tytön nimi on Hope, ja hän pyytää pelaajalta apua. Hän kertoo pelaajalle, että häntä vainotaan ja että hänen täytyy päästä pakoon. Pelaaja päättää auttaa tyttöä ja tästä alkaa matka, jonka päämääränä on pelastaa hänet.
Pelissä pelaaja seuraa Hopea puhelimen, sekä turvakameroiden välityksellä, jotka ovat lähellä Hopea. Tämän lisäksi pelaaja pystyy muun muassa avaamaan ja lukitsemaan ovia, sekä häiritsemään vartijoita jotka jahtaavat hopea. Samalla pelaaja kontrolloi Hopea puhelimen välityksellä. Hope voi muun muassa juosta, kävellä, hiipiä, ryömiä, kantaa esineitä, varastaa esineitä, sekä taltuttaa vartijoita. Myöhemmissä pelin jaksoissa peliin tulee myös uusia ominaisuuksia esim. jaksossa 4 on kohtia joissa pitää ottaa valokuvia ympäristöstä Hopen puhelimella. Juttelemalla Data Breakerin kanssa, pelaaja pystyy ostamaan uusia krakkerointiominaisuuksia.
Hahmot

Pelaaja on pelin päähahmo. Hän on krakkeri, joka auttaa Hope-nimistä tyttöä pakenemaan vartioidulta laitokselta.
Hope on tyttö jota pelaaja auttaa krakkerointivoimillaan. Hope on laitoksella syntynyt tyttö, eikä hän ole koskaan päässyt laitoksen ulkopuolelle. Pelaaja on hänen ainut yhteydensä ulkomaailmaan. Kun Hope varastaa puhelimen, hän saattaa ensimmäisen kerran pystyä pakenemaan laitokselta.
Frederick Cooper on laitoksella pakkotyössä työskentelevä vartija, joka auttaa Hopea pakenemaan laitokselta. Cooper ei ole järin sosiaalinen ihminen. Hän on ujo, yksinäinen ja ahdistunut. Pelaaja on ainut henkilö, jolle Cooper pystyy puhumaan kunnolla. Cooper on ATK alan ammattilainen ja hän on vastuussa monista laitoksen tietokoneista. Täten hänen on hyvä opastaa pelaajaa laitteiden krakkeroinnissa. Cooper tykkää lähettää pelaajalle runsaasti hymiöitä puhuessaan.
Data Broker on mysteerinen tuntematon krakkeri, josta ei löydy paljoa tietoja. Hän kuitenkin ilmeisesti tuntee Cooperin. Pelaaja pystyy myymään vakoiltuja tietoja laitokselta Data Brokerille, jolloin Data Broker opettaa pelaajalle uusia krakkerointi ominaisuuksia. Data Broker ei ole isossa osassa tarinaa, ennen jaksoa 4, jossa hän esiintyy tärkeänä hahmona.
Weep on Hopen ystävä, joka on myös syntynyt laitoksella. Weep alun perin uneksi tulevansa isona paikalliseksi vartijaksi, mutta hän on vanhenpana alkanut tajuta, että paikalliset ihmiset ovat pakkotyössä Headmasterin valheiden alla. Weep yrittää karata laitokselta, kuten Hopekin.
Kirjastonhoitaja työskentelee laitoksella pakkotyössä. Hän on yksi niistä harvoista, jotka ovat uskaltaneet vastustaa Headmasteria puhumalla tälle suoraan. Kirjastonhoitaja on Hopen ja Mattien hyvä ystävä. Hän on vanha mies, jolle ihmisoikeudet ovat hyvin tärkeitä.
Kenichiro Treglazov (Headmaster) on pelin pääantagonisti. Hän on miljardööri diktatuuri, joka omistaa laitoksen. Hän on hyvin mysteerinen mies, joka tekee kaikkensa saadakseen lisää valtaa. Headmaster puhuu usein The Arrivalista. Se on tärkeä tapahtuma, jonka päämääränä on saada koko maailma taipumaan hänen vallalleen.
Mireille Prideaux on tiukka paikallinen komentaja, joka työskentelee hyvin lähellä Headmasteriä. Hänellä on laitoksella paljon valtaa ja hän vastaa laitoksen lasten kasvatuksesta. Mirelle tunnetaan erittäin äkäisenä komentaja, sekä opettajana joka lyö niitä lapsia jotka rikkovat laitoksen sääntöjä.
Quinn Derringer on vartijoiden esimies. Hänellä on hyvin paljon valtaa laitoksella ja tekee kaikkensa Headmasterin turvallisuuden takaamiseksi. Hän usein jopa teloittaa ihmisiä, jotka pettävät Headmasterin luottamuksen.
Mattie Sade on paikallinen toimittaja ja Headmasterin ex tyttöystävä. Hän tulostaa laitokselle lehtiä, joiden tarkoituksena on saada ihmiset Headmasterin puolelle käyttämällä runsaasti propagandaa.
Daniel Zager on vastikään teloitettu apulaistoimittaja, joka pettänyt Headmasterin luottamuksen. Häntä syytetään paikallisten vartijoiden kidnappaamisesta, sekä heidän kiduttamisesta.
Juoni > Jakso 1

Hope saa ensimmäisen kerran otettua yhteyttä pelaajaan ja pyytää tältä apua. Samalla Komentaja Mirelle ryntää Hopen huoneeseen. Hope saa puhelimensa juuri ja juuri piilotettua tyynynsä alle, ennen kuin Mirelle ehtii nähdä sitä. Mirelle löytää Hopen huoneesta kuitenkin Zagerin kirjoittaman kirjan ja syyttää Hopea sen lukemisesta, kun sen lukeminen olisi ollut kiellettyä. Mirelle pitää Hopelle puhuttelun, samalla kun pelaaja katsoo tilannetta turvakamerasta. Huoneeseen on myös saapunut Cooperiksi kutsuttu vartija, joka todellisuudessa tietää puhelimen olevan Hopella, muttei kerro sitä Mirelle. Paikalle saapuu myös yksi pelin pääantagonisteista, komentaja Derringer, joka ehdottaa että rangaistukseksi kirjan lukemisesta, Hopen muisti formatoitaisiin, jottei hän enää muistaisi lukemaansa. Mirelle kuitenkin vastustaa ideaa ja sen sanoo sen sijaan että Hope pitäisi heittää tyrmään eristyksiin. Näin ollen Hope viedään pois alakerran tyrmään. Samalla Vartija Cooper joka on tietoinen puhelimesta, sekä pelaajasta ottaa puhelimen tyynynalta, piilottaa puhelimen ruokailuastiaan ja tuo sen Hopen tyrmään. Tämän aikana pelaaja kuulee paikallisista kaiuttimista tietoja Zagerista, joka kirjan oli kirjoittanut. Kuulutuksen mukaan Zager olisi ollut petollinen murhaaja, joka olisi vast ikään teloitettu ja Zagerin kuolema julkistettiin kaikkialla Metamorpsiksessa varoituksena muille mahdollisille valtion pettureille. Pelaaja avaa Hopen tyrmän oven, ja päästäen Hopen karkuun.
Samalla Cooper ja Data Breaker ottavat yhteyttä pelaajaan ja alkaa opastamaan tätä krakkeroimisessa, jotta tyttö saataisiin vapauteen. Hopen ja Cooperin mielestä aluksi olisi hyvä idea saattaa Hope kirjastonhoitajan luo, joka voisi auttaa häntä pakenemaan. Asioihin tulee kuitenkin mutka kun Hope joutuu Mirellen virittämään ansaan ja jää melkein kiinni kun Mirelle pääsee paikan päälle. Hope kuitenkin säästyy pelaajan nokkeluuden ansiosta ja jatkaa matkaansa. Hope ei kuitenkaan pääse kirjastoon, koska matkan aikana pitäisi ohittaa tiukka vartiointi ja kehoskannerit. Täten Cooper opastaa pelaajan ja Hopen katkaisemaan turvalaitteiden virrat. Tämä saa kuitenkin Derringerin raivoihinsa, jolloin Derringer lähettää ison kasan vartijoita juoksemaan Hopen olinpaikkaa kohti. Hope pääsee kuitenkin karkuun ja ohittaa kirjastolle johtavat turvalaitteet. Hope ei kuitenkaan pääse kirjastolle asti, koska Mirelle odottaa häntä matkan varrella. Mirelle saa Hopen kiinni ja raahaa hänet kuulusteluhuoneeseen. Mirelle on valmiina käyttämän kovia otteita Hopen kuulustelemiseksi, mutta sitten huoneen ovi aukeaa ja huoneeseen saapuu Cooper, joka on peittänyt henkilöllisyydensä maskilla. Cooper käyttää Mirelleen sähkölamautinta, jolloin Mirelle ei pysty enää liikkumaan. Peittääkseen henkilöllisyydensä Cooper kuitenkin näyttelee olevansa Mirellen puolella huutaen ja uhkaillen Hopea. Jakso 1 loppuu kun Cooper lähtee pois huoneesta ja laittaa oven takaisin lukkoon.